Document ID: 31988D0111

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 28ης Δεκεμβρίου 1987
για τη βελτίωση της αποτελεσματικότητας των γεωργικών διαρθρώσεων στην Ιταλία (Valle d' Aosta) σύμφωνα με τον κανονισμό (ΕΟΚ) αριθ. 797/85 του Συμβουλίου
(Το κείμενο στην ιταλική γλώσσα είναι το μόνο αυθεντικό)
(88/111/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 797/85 του Συμβουλίου της 12ης Μαρτίου 1985 για τη βελτίωση της αποτελεσματικότητας των γεωργικών διαρθρώσεων (1), όπως τροποποιήθηκε τελευταία από τον κανονισμό (ΕΟΚ) αριθ. 1760/87 (2), και ιδίως το άρθρο 25,
Εκτιμώντας:
ότι, σύμφωνα με το άρθρο 24 παράγραφος 4 του κανονισμού (ΕΟΚ) αριθ. 797/85, η ιταλική κυβέρνηση ανακοίνωσε στις 31 Ιουλίου 1987 τον υπ' αριθ. 49 περιφερειακό νόμο της 18ης Αυγούστου 1986, της περιοχής Valle d'Aosta, σχετικά με την έγκριση των διατάξεων εκτέλεσης του κανονισμού (ΕΟΚ) αριθ. 797/85·
ότι, σύμφωνα με το άρθρο 25 παράγραφος 3 του κανονισμού (ΕΟΚ) αριθ. 797/85, η Επιτροπή οφείλει ν' αποφασίσει εάν, ανάλογα με το κατά πόσον είναι σύμφωνες οι διατάξεις που ανακοινώθηκαν με τον κανονισμό (ΕΟΚ) αριθ. 797/85 και λαμβάνοντας υπόψη τους στόχους του εν λόγω κανονισμού καθώς και την απαραίτητη διασύνδεση μεταξύ των διαφόρων μέτρων, πληρούνται οι όροι για τη χρηματοδοτική συμμετοχή της Κοινότητας·
ότι, η ιταλική κυβέρνηση, μέσω του προαναφερθέντος περιφερειακού νόμου, ανακοίνωσε πλήρως μόνο τις διατάξεις που αφορούν την εξισωτική αποζημίωση και τις συλλογικές επενδύσεις σε ορεινές και μειονεκτικές ζώνες της περιοχής Valle d'Aosta,
ότι η παρούσα απόφαση αφορά μόνο τις διατάξεις τις σχετικές με την εξισωτική αποζημίωση και τις συλλογικές επενδύσεις σε ορεινές και μειονεκτικές ζώνες που αναφέρονται στα άρθρα 7 και 9 του περιφερειακού νόμου αριθ. 49 της 18ης Αυγούστου 1986 της περιοχής Valle d'Aosta·
ότι, οι προαναφερθείσες διατάξεις ανταποκρίνονται στους όρους και στο στόχο του τίτλου ΙΙΙ του κανονισμού (ΕΟΚ) αριθ. 797/85·
ότι, ζητήθηκε η γνώμη του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ) για τις χρηματοδοτικές πτυχές·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Τα άρθρα 7 και 9 του περιφερειακού νόμου αριθ. 49 της 18ης Αυγούστου 1986 της περιοχής Valle d'Aosta, σχετικά με την έγκριση των διατάξεων εκτέλεσης του κανονισμού (ΕΟΚ) αριθ. 797/85, για τη βελτίωση της αποτελεσματικότητας των γεωργικών διαρθρώσεων, πληρούν τους όρους για τη χρηματοδοτική συμμετοχής που αναφέρεται στο άρθρο 1 του εν λόγω κανονισμού.
Άρθρο 2
Η παρούσα απόφαση απευθύνεται στην Ιταλική Δημοκρατία.
Βρυξέλλες, 28 Δεκεμβρίου 1987.

Labels: 18
6